CELEX: 22008D0039
Language: da
Date: 2008-03-14 00:00:00
Title: Afgørelse truffet af Det Blandede EØS-udvalg nr. 39/2008 af 14. marts 2008 om ændring af protokol 31 til EØS-aftalen om samarbejde på særlige områder ud over de fire friheder

10.7.2008   
            
            
               DA
            
            
               Den Europæiske Unions Tidende
            
            
               L 182/42
            
         
      AFGØRELSE TRUFFET AF DET BLANDEDE EØS-UDVALG
   
   
      Nr. 39/2008
   af 14. marts 2008
   om ændring af protokol 31 til EØS-aftalen om samarbejde på særlige områder ud over de fire friheder
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde, som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 86 og 98, og
   ud fra følgende betragtninger:
   
               (1)
            
            
               Protokol 31 til aftalen blev ændret ved afgørelse truffet af Det Blandede EØS-udvalg nr. 96/2007 af 27. juli 2007 (1).
            
         
               (2)
            
            
               Samarbejdet mellem de kontraherende parter i aftalen bør udvides til at omfatte Rådets beslutning 2007/779/EF, Euratom af 8. november 2007 om indførelse af Fællesskabets civilbeskyttelsesordning (omarbejdet) (2).
            
         
               (3)
            
            
               Beslutning 2007/779/EF, Euratom ophæver Rådets beslutning 2001/792/EF, Euratom (3) som er indarbejdet i aftalen, og som derfor bør slettes fra aftalen.
            
         
               (4)
            
            
               Protokol 31 til aftalen bør ændres for at gøre det muligt at gennemføre dette udvidede samarbejde fra den 1. januar 2008 —
            
         TRUFFET FØLGENDE AFGØRELSE:
   Artikel 1
   Teksten i artikel 10, stk. 8, litra b), i protokol 31 til aftalen affattes således:
   »Fællesskabsakter, som har virkning fra den 1. januar 2008:
   
               —
            
            
               
                  32007 D 0779: Rådets beslutning 2007/779/EF, Euratom af 8. november 2007 om indførelse af et finansielt civilbeskyttelsesinstrument (omarbejdet) (EUT L 314 af 1.12.2007, s. 9).«
            
         Artikel 2
   Denne afgørelse træder i kraft dagen efter den sidste meddelelse til Det Blandede EØS-udvalg i henhold til aftalens artikel 103, stk. 1 (4).
   Den anvendes fra den 1. januar 2008.
   Artikel 3
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 14. marts 2008.
      
         
            På vegne af Det Blandede EØS-udvalg
         
         Alan SEATTER
         
         
            Formand
         
      
   
   
      (1)  EUT L 47 af 21.2.2008, s. 1.
   
      (2)  EUT L 314 af 1.12.2007, s. 9.
   
      (3)  EFT L 297 af 15.11.2001, s. 7.
   
      (4)  Ingen forfatningsmæssige krav angivet.